

**კომპიუტერული ტექნიკის შესყიდვის ელექტრონული ტენდერის განაცხადი**

|  |  |
| --- | --- |
| **ტენდერის გამოცხადების თარიღი** | **26 აგვისტო, 2025** |
| **ტენდერის დასრულების თარიღი** | **2 სექტემბერი, 2025** |

1. **ზოგადი ინფორმაცია**
   1. **კომპანიის შესახებ**

თეგეტა ჰოლდინგი მუდმივად განვითარებასა და ხარისხზე ორიენტირებული ჰოლდინგური კომპანიაა, რომელმაც 30 წლიანი წარმატების გზა განვლო, დღეს კი, ჰოლდინგურ კომპანიას წარმოადგენს, 30 შვილობილ კომპანიას აერთიანებს და ბაზრის ლიდერია ავტოიდნუსტრიაში არამარტო საქართველოში, არამედ მთელს ამიერკავკასიაში. ამ ხნის განმავლობაში, არაერთხელ მიიღო „ოქროს ბრენდის“ სტატუსი და „წლის კომპანიის“ აღიარება.

* 1. **შესყიდვის ობიექტის დასახელება**

თეგეტა ჰოლდინგი აცხადებს ელექტრონულ ტენდერს ორ ლოტად კომპიუტერული ტექნიკის შესყიდვასთან დაკავშირებით.

1. **საქონლის/მომსახურების/სამუშაოს აღწერა (ტექნიკური დავალება), შესყიდვის ობიექტის რაოდენობა/მოცულობა:**

* შესასყიდი შესყიდვის ობიექტის საორიენტაციო რაოდენობა წარმოდგენილია დანართი N1-ის სახით;
* შესყიდვის ობიექტის ტექნიკური მახასიათებლები წარმოდგენილია დანართი N1-ის სახით;
* ლოტებით გათვალისწინებული კომპიუტერული ტექნიკის შემოთავაზება ჩაშლილი უნდა იყოს ქვემოთ მოცემულის შესაბამისად:  
  - საგარანტიო ვადა თუ აღემატება მინიმალურ მოთხოვნილ 1 წელს, ყოველი დამატებითი წლის საგარანტიო მომსახურების საფასური გამოყოფილი უნდა იყოს შემოთავაზებაში.

**შენიშვნა:**შემსყიდველი უფლებას იტოვებს ტენდერის მსვლელობის პროცესში, საჭიროებისამებრ, შეცვალოს შესყიდვის ობიექტის ტექნიკური მახასიათებლები და შესასყიდი რაოდენობა, რომლის შესახებ ეცნობება ტენდერში მონაწილე კომპანიებს.

**განსაკუთრებული მოთხოვნები:**აღნიშნული ტენდერი ცხადდება 2 ლოტად, მონაწილეებს ეძლევათ უფლება გააკეთონ შემოთავაზება როგორც სრულ ასორტიმენტზე, ორივე ლოტზე, ასევე ცალ-ცალკე კონკრეტულ ლოტებზე.

**3. განფასების მოთხოვნის პირობები:**

* ფასების მოწოდება ხდება დანართი №1-ის მიხედვით (დოკუმენტი ატვირთეთ როგორც ექსელის ფაილის სახით, ასევე უფლებამოსილი პირის მიერ ხელმოწერილი, ბეჭდით დამოწმებული, დასკანერებული ვერსია);
* წინადადებაში მითითებული ფასი უნდა იყოს მოცემული ყველა გადასახადის გათვალისწინებით (მათ შორის ტრანსპორტირება და საქართველოს კანონმდებლობით გათვალისწინებული გადასახადები).

**4. საქონლის მიწოდების/მომსახურების გაწევის ფორმა და ადგილი:**

შესყიდვის ობიექტის მიწოდების ადგილი: საქართველო, ქალაქი თბილისი, დიღმის მასივი, მეექვსე კვარტალი, 22-ე ბ კორპუსი.

**5. ანგარიშსწორების პირობა:**

* ანგარიშსწორება მოხდება კონსიგნაციის წესით, უნაღდო ანგარიშსწორებით შესყიდვის ობიექტის მიღებიდან და შესაბამისი მიღება-ჩაბარების აქტის გაფორმებიდან ან/და სასაქონლო ზედნადების დადასტურებიდან 30 (ოცდაათი) კალენდარული დღის განმავლობაში.

**შენიშვნა:**ავანსის მოთხოვნა განიხილება ინდივიდუალურად; შემსყიდველი უფლებას იტოვებს ტენდერის მსვლელობის პროცესში, საჭიროებისამებრ, შეცვალოს შესყიდვის ობიექტის ტექნიკური მახასიათებლები და შესასყიდი რაოდენობა, რომლის შესახებ ეცნობება ტენდერში მონაწილე კომპანიებს.

* 1. **გამარჯვებულის გამოვლენა**

ტენდერით დაინტერესებულმა კომპანიებმა წინადადებები უნდა წარადგინონ შესყიდვების ელექტრონული სისტემის – [tenders.ge](http://www.etenders.ge) –ს საშუალებით.

**შენიშვნა:** შემსყიდველი არ არის ვალდებული მონაწილე კომპანიას მისცეს სიტყვიერი ან წერილობით ახსნა-განმარტება ელექტრონულ ტენდერთან დაკავშირებულ ნებისმიერ გადაწყვეტილებაზე.

**7. პრეტენდენტის მიერ ელექტრონულ პორტალზე ასატვირთი დოკუმენტაცია:**

* განიხილება კომპანიები, რომლებიც არიან შემოთავაზებული ბრენდების ოფიციალური პარტნიორები, კომპანიებმა უნდა წარმოადგინონ შესაბამისი დოკუმენტაცია;
* ფასების ცხრილი (დანართი N1) განსაკუთრებული მოთხოვნების (პუნქტი 1.1) გათვალისწინებით. ფასი მოცემული უნდა იყოს ტრანსპორტირებისა და ყველა გადასახადის ჩათვლით, როგორც ხელმოწერილი, სკანირებული ვერსია, ისე ექსელის ფორმატი;
* ამონაწერი მეწარმეთა და არასამეწარმეო (არაკომერციული) იურიდიული პირების რეესტრიდან, რომელიც გაცემული უნდა იყოს წინამდებარე ელექტრონული ტენდერის გამოცხადების პერიოდამდე არაუმეტეს 3 თვისა;
* კომპანიის გამოცდილება/პროფაილი;
* კომპანიის კორპორატიული კლიენტების ჩამონათვალი;
* სარეკომენდაციო წერილები;

**8. დამატებითი ინფორმაცია:**

* წინადადების წარდგენის მომენტისთვის პრეტენდენტი არ უნდა იყოს:  
  - გაკოტრების პროცესში;  
  - ლიკვიდაციის პროცესში;  
  - საქმიანობის დროებით შეჩერების მდგომარეობაში.
* პრეტენდენტის მიერ წარმოდგენილი წინადადება ძალაში უნდა იყოს წინადადებების მიღების თარიღიდან 90 (ოთხმოცდაათი) კალენდარული დღის განმავლობაში.
* შემსყიდველი იტოვებს უფლებას გადაამოწმოს პრეტენდენტებისგან მიღებული ნებისმიერი სახის ინფორმაცია, ასევე მოიძიოს ინფორმაცია პრეტენდენტი კომპანიის ან მისი საქმიანობის შესახებ. იმ შემთხვევაში, თუ დადასტურდება, რომ პრეტენდენტის მხრიდან მოწოდებული ინფორმაცია არ შეესაბამება სინამდვილეს ან გაყალბებულია, პრეტენდენტი იქნება დისკვალიფიცირებული.
* შემსყიდველი არ მიიღებს არავითარ ზეპირ შეკითხვას დამატებითი ინფორმაციის მისაღებად. გამონაკლისის სახით მიიღება შეკითხვები ტელეფონით.
* შესაძლებელია განხორციელდეს პრეტენდენტებისაგან სხვა დამატებითი ინფორმაციის მოთხოვნა და/ან წარდგენილი ინფორმაციის დაზუსტება ტენდერის მსვლელობის პერიოდში;

**ინფორმაცია ელექტრონულ ტენდერში მონაწილეთათვის:**

* შემოთავაზება უნდა აიტვირთოს ელექტრონული შესყიდვების ვებ-გვერდზე: [**www.tenders.ge**](http://www.tenders.ge/)
* ნებისმიერი შეკითხვა ტენდერის მიმდინარეობის პროცესში უნდა იყოს წერილობითი და გამოყენებულ უნდა იქნას [**www.tenders.ge**](http://www.tenders.ge/)-ს პორტალის ონლაინ კითხვა-პასუხის რეჟიმი;
* სატენდერო წინადადების წარმოდგენის ბოლო ვადა:**2025 წლის 02 სექტმბერი, 15:00;**
* **შეთავაზების ვალუტა: დოლარი;**
* **ვაჭრობის ტიპი: ვაჭრობის გარეშე;**
* ელექტრონულ ტენდერში მონაწილეობის მიღების დეტალური ინსტრუქცია გთხოვთ იხილოთ თანდართულ ფაილში;

ტენდერის შინაარსობრივ მხარესთან დაკავშირებით კითხვების შემთხვევაში, გთხოვთ, გამოიყენოთ [w**ww.tenders.ge**](https://www.tenders.ge/)-ზე განთავსებული კითხვა/პასუხის ველი (სატენდერო განაცხადის ქვემოთ), რომელიც ხელმისაწვდომია ყველა დაინტერესებული პირისთვის და წარმოადგენს ღია/საჯარო ინფორმაციას, ან მოგვწერეთ შემდეგ ელექტრონულ მისამართზე: [**ProcurementTenders@tegetamotors.ge**](mailto:ProcurementTenders@tegetamotors.ge)